ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏବଂ କେନିଆର ପୂର୍ବତନ ପ୍ରଧାନମନ୍ତ୍ରୀ ମାନ୍ୟବର ରାଇଲା ଆମୋଲୋ ଓଡିଙ୍ଗାଙ୍କ ମଧ୍ୟରେ ବୈଠକ ଅନୁଷ୍ଠିତ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ବ୍ୟକ୍ତିଗତ ଗସ୍ତରେ ଭାରତ ଆସିଥିବା କେନିଆର ପୂର୍ବତନ ପ୍ରଧାନମନ୍ତ୍ରୀ ମାନ୍ୟବର ରାଇଲା ଆମୋଲୋ ଓଡିଙ୍ଗାଙ୍କୁ ସାକ୍ଷାତ କରିଛନ୍ତି । ଦୁଇ ନେତା ଦଶନ୍ଧି ଧରି ବ୍ୟକ୍ତିଗତ ବନ୍ଧୁତ୍ୱପୂର୍ଣ୍ଣ ସମ୍ପର୍କ ସେୟାର କରିଛନ୍ତି ।
ପ୍ରାୟ ସାଢେ ତିନି ବର୍ଷ ପରେ ଶ୍ରୀ ଓଡିଙ୍ଗାଙ୍କୁ ଭେଟିବାରେ ପ୍ରଧାନମନ୍ତ୍ରୀ ଶ୍ରୀ ମୋଦୀ ଖୁସି ବ୍ୟକ୍ତ କରିଛନ୍ତି । ପ୍ରଧାନମନ୍ତ୍ରୀ ଉଭୟ ଭାରତ ଏବଂ କେନିଆରେ ୨୦୦୮ ମସିହାରୁ ଶ୍ରୀ ଓଡିଙ୍ଗାଙ୍କ ସହ ତାଙ୍କର ଏକାଧିକ ପାରସ୍ପରିକ ସମ୍ପର୍କକୁ ମନେ ପକାଇବା ସହିତ ୨୦୦୯ ଏବଂ ୨୦୧୨ ରେ ଗୁଜୁରାଟ ସମ୍ମିଳନୀକୁ ସମର୍ଥନ ସଂକ୍ରାନ୍ତରେ ଉଲ୍ଲେଖ କରିଥିଲେ ।
ଦୁଇ ନେତା ପାରସ୍ପରିକ ସ୍ୱାର୍ଥର ଅନ୍ୟାନ୍ୟ ପ୍ରସଙ୍ଗ ଉପରେ ମଧ୍ୟ ଆଲୋଚନା କରିଥିଲେ । ଭାରତ-କେନିଆ ସମ୍ପର୍କକୁ ଆହୁରି ମଜବୁତ କରିବାକୁ ପ୍ରଧାନମନ୍ତ୍ରୀ ନିଜର ପ୍ରତିବଦ୍ଧତା ପ୍ରକାଶ କରିଛନ୍ତି ।
ତାଙ୍କର ଉତ୍ତମ ସ୍ୱାସ୍ଥ୍ୟ ଏବଂ ଭବିଷ୍ୟତର ପ୍ରୟାସ ପାଇଁ ପ୍ରଧାନମନ୍ତ୍ରୀ ମୋଦୀ ଶ୍ରୀ ଓଡିଙ୍ଗାଙ୍କୁ ମଧ୍ୟ ଶୁଭେଚ୍ଛା ଜଣାଇଛନ୍ତି ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜୁଲାଇ ୧ତାରିଖରେ ୧୭ ତମ ଭାରତୀୟ ସମବାୟ କଂଗ୍ରେସକୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ବିଷୟ – ‘ଅମୃତ କାଳ: ଏକ ବିକଶିତ ଭାରତ ପାଇଁ ସମବାୟ ମାଧ୍ୟମରେ ସମୃଦ୍ଧତା’
ଆନ୍ତର୍ଜାତୀୟ ସମବାୟ ଦିବସ ଅବସରରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନୂଆଦିଲ୍ଲୀର ପ୍ରଗତି ମଇଦାନରେ ଆୟୋଜିତ ୧୭ ତମ ଭାରତୀୟ ସମବାୟ କଂଗ୍ରେସକୁ ସମ୍ବୋଧିତ କରିବେ ।
“ସହକାର ସେ ସମୃଦ୍ଧି” ର ଦୃଷ୍ଟିକୋଣରେ ପ୍ରଧାନମନ୍ତ୍ରୀଙ୍କ ଦୃଢ ବିଶ୍ୱାସ ଦ୍ୱାରା ସରକାର ଦେଶରେ ସମବାୟ ଆନ୍ଦୋଳନକୁ ବୃଦ୍ଧି କରିବା ପାଇଁ ନିରନ୍ତର ପଦକ୍ଷେପ ନେଉଛନ୍ତି । ଏହି ପ୍ରୟାସକୁ ବଳ ଦେବା ପାଇଁ ସରକାର ଏକ ପୃଥକ ସମବାୟ ମନ୍ତ୍ରଣାଳୟ ଗଠନ କରିଥିଲେ । ଏହି କାର୍ଯ୍ୟକ୍ରମରେ ପ୍ରଧାନମନ୍ତ୍ରୀଙ୍କ ଅଂଶଗ୍ରହଣ ହେଉଛି ଏହି ଦିଗରେ ଆଉ ଏକ ପଦକ୍ଷେପ ।
ଜୁଲାଇ ୧-୨, ୨୦୨୩ ରେ ୧୭ ତମ ଭାରତୀୟ ସମବାୟ କଂଗ୍ରେସ ଆୟୋଜନ କରାଯାଉଛି । ଏହାର ଉଦ୍ଦେଶ୍ୟ ହେଉଛି ସମବାୟ ଆନ୍ଦୋଳନର ବିଭିନ୍ନ ଧାରା ଉପରେ ଆଲୋଚନା କରିବା, ସର୍ବୋତ୍ତମ ଅଭ୍ୟାସ ଗ୍ରହଣ କରାଯିବା, ସୁଚିନ୍ତିତ ଆହ୍ୱାନର ସମ୍ମୁଖୀନ ହେବା ଏବଂ ଭାରତର ସମବାୟ ଆନ୍ଦୋଳନର ଅଭିବୃଦ୍ଧି ପାଇଁ ଭବିଷ୍ୟତର ନୀତି ର୍ନିଦ୍ଧାରଣ କରିବା । “ଅମୃତ କାଳ : ଏକ ବିକଶିତ ଭାରତ ପାଇଁ ସମବାୟ ମାଧ୍ୟମରେ ସମୃଦ୍ଧତା” ର ମୁଖ୍ୟ ବିଷୟବସ୍ତୁ ଉପରେ ସାତୋଟି ବୈଷୟିକ ଅଧିବେଶନ ହେବ । ଏଥିରେ ୩୬୦୦ରୁ ଅଧିକ ହିତାଧିକାରୀଙ୍କ ଅଂଶଗ୍ରହଣ ସମେତ ପ୍ରାଥମିକ ସ୍ତରରୁ ଜାତୀୟ ସ୍ତର ପର୍ଯ୍ୟନ୍ତ ସମବାୟ ସମିତି, ଆନ୍ତର୍ଜାତୀୟ ସମବାୟ ସଂଗଠନର ପ୍ରତିନିଧୀ, ଆନ୍ତର୍ଜାତୀୟ ସମବାୟ ମଞ୍ଚର ପ୍ରତିନିଧୀ, ମନ୍ତ୍ରଣାଳୟ, ବିଶ୍ୱବିଦ୍ୟାଳୟ, ପ୍ରତିଷ୍ଠିତ ଅନୁଷ୍ଠାନର ପ୍ରତିନିଧିମାନେ ଅଂଶଗ୍ରହଣ କରିବେ ।
HS
(
ରସାୟନ ଓ ସାର ମନ୍ତ୍ରଣାଳୟ
ବର୍ଷ 2020-21 ଲାଗି ଫସ୍ଫରସ ଏବଂ ପୋଟାସଯୁକ୍ତ ସାର ପାଇଁ ପୋଷକତତ୍ଵ ଆଧାରିତ ସବସିଡି ଦର ନିର୍ଦ୍ଧାରଣ ଲାଗି କ୍ୟାବିନେଟ ମଞ୍ଜୁରି
ବର୍ଷ 2020-21 ଲାଗି ଫସ୍ଫରସ ଏବଂ ପୋଟାସଯୁକ୍ତ ସାର ପାଇଁ ପୋଷକତତ୍ଵ ଆଧାରିତ ସବସିଡି  ଦର ନିର୍ଦ୍ଧାରଣ ଲାଗି ଆଜି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର ଆର୍ଥିକ ବ୍ୟାପାର ସଂକ୍ରାନ୍ତ କ୍ୟାବିନେଟ କମିଟି ମଞ୍ଜୁରି ପ୍ରଦାନ କରିଛନ୍ତି । ଏନବିଏସ ପାଇଁ ସ୍ଵୀକୃତି ଦର ନିମ୍ନ ପ୍ରକାରରେ ହୋଇଛି –
|
|
ପ୍ରତି କିଲୋଗ୍ରାମ ସବସିଡି ଦର 
|
|
ଏନ
|
|
ପି
|
|
କେ
|
|
ଏସ
|
|
18.789
|
|
14.888
|
|
10.116
|
|
2.374
ଏନବିଏସ ଯୋଜନା ଅଧୀନରେ ଆମୋନିୟମ ଫସ୍ଫେଟ  ନାମକ ଏକ ଜଟିଳ ସାରକୁ ମଧ୍ୟ ଅନ୍ତର୍ଭୁକ୍ତ କରିବାକୁ ସିସିଇଏ ମଞ୍ଜୁରି ପ୍ରଦାନ କରିଛନ୍ତି ।
2020-21 ବର୍ଷରେ ପି ଏଣ୍ଡ କେ ସବସିଡି ଦେବା ଲାଗି 22,186.55 କୋଟି ଟଙ୍କାର ବ୍ୟୟ ବରାଦ ହେବାର ଅନୁମାନ କରାଯାଉଛି ।
ସାର କମ୍ପାନୀଗୁଡ଼ିକୁ ସିସିଇଏ ଦ୍ଵାରା ଅନୁମୋଦିତ ସବସିଡି ଦରରେ ପି ଏଣ୍ଡ କେ ସବସିଡି ପ୍ରଦାନ କରାଯିବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ କେୟାର୍ସ ଅଧୀନରେ ମେଡ଼ ଇନ ଇଣ୍ଡିଆ ମାଧ୍ୟମରେ ପ୍ରସ୍ତୁତ 50,000 ଭେଣ୍ଟିଲେଟର କୋଭିଡ଼-19 ବିରୋଧରେ ଲଢ଼ିବ
ପ୍ରଧାନମନ୍ତ୍ରୀ କେୟାର୍ସ କାର୍ଯ୍ୟକ୍ରମ ଅଧୀନରେ ମେଡ଼ ଇନ ଇଣ୍ଡିଆ ମାଧ୍ୟମରେ ଦେଶରେ ପ୍ରସ୍ତୁତ 50,000 ଭେଣ୍ଟିଲେଟର ଦେଶରେ କୋଭିଡ଼-19 ବିରୋଧରେ ଲଢ଼ିବା ସକାଶେ ନିୟୋଜିତ କରାଯିବ । ଦେଶର ସମସ୍ତ ରାଜ୍ୟ ତଥା କେନ୍ଦ୍ରଶାସିତ କ୍ଷେତ୍ରରେ ଥିବା ସରକାରୀ କୋଭିଡ଼ ହସପିଟାଲକୁ ଏହିସବୁ ଭେଣ୍ଟିଲେଟର ଯୋଗାଇ ଦିଆଯିବ । ଏଥିପାଇଁ ସରକାର 2000 କୋଟି ଟଙ୍କା ମଂଜୁର କରିଛନ୍ତି ।
ଏହି 50,000 ହଜାର ଭେଣ୍ଟିଲେଟର ମଧ୍ୟରୁ 30,000 ଭେଣ୍ଟିଲେଟର ମେସର୍ସ ଭାରତ ଇଲେକ୍ଟ୍ରୋନିକ୍ସ ଲିମିଟେଡ଼ ଦ୍ୱାରା ନିର୍ମିତ କରାଯିବ । ଅବଶିଷ୍ଟ 20,000 ଭେଣ୍ଟିଲେଟର ଆଗଭା ହେଲ୍ଥ କେୟାର , ଏଏମଟିଜେଡ଼ ବେସିକ , ଏଏମଟିଜେଡ଼ ହାଇ ଏଣ୍ଡ  ଏବଂ ଆଲାଏଡ଼ ମେଡ଼ିକାଲ  ଦ୍ୱାରା ପ୍ରସ୍ତୁତ କରାଯିବ । ଏପର୍ଯ୍ୟନ୍ତ 2923ଟି ଭେଣ୍ଟିଲେଟର ଉତ୍ପାଦିତ ହୋଇଛି ଏବଂ ସେଥି ମଧ୍ୟରୁ 1340ଟି ଭେଣ୍ଟିଲେଟର ରାଜ୍ୟ ତଥା କେନ୍ଦ୍ରଶସିତ କ୍ଷେତ୍ରମାନଙ୍କୁ ଯୋଗାଇ ଦିଆଯାଇଛି । ଯେଉଁସବୁ ରାଜ୍ୟ ଏଭଳି ଭେଣ୍ଟିଲେଟରର ସିଂହଭାଗ ପାଇଛନ୍ତି ସେମାନଙ୍କ ମଧ୍ୟରେ ମହାରାଷ୍ଟ୍ର , ଗୁଜରାଟ , ବିହାର , କର୍ଣ୍ଣାଟକ  ଏବଂ ରାଜସ୍ଥାନ  ଅଛନ୍ତି । 2020 ଜୁନ ମାସ ସୁଦ୍ଧା ଅତିରିକ୍ତ 14,000 ଭେଣ୍ଟିଲେଟର ଉତ୍ପାଦନ କରାଯାଇ ସମସ୍ତ ରାଜ୍ୟ ଓ କେନ୍ଦ୍ରଶାସିତ କ୍ଷେତ୍ରମାନଙ୍କୁ ଯୋଗାଇ ଦିଆଯିବ ।
ଅଧିକନ୍ତୁ, 1,000 କୋଟି ଟଙ୍କା ରାଜ୍ୟ ତଥା କେନ୍ଦ୍ରଶାସିତ କ୍ଷେତ୍ରମାନଙ୍କ ପାଇଁ ମଂଜୁର କରାଯାଇଛି ଯାହାକି ସେମାନେ ପ୍ରବାସୀ ଶ୍ରମିକମାନଙ୍କ କଲ୍ୟାଣ ସକାଶେ ବିନିଯୋଗ କରିବେ । ଏହି ପାଣ୍ଠି ବଣ୍ଟନ ଫର୍ମୁଲା ଅନୁସାରେ 2011 ମସିହାର ଜନଗଣନା ରିପୋର୍ଟକୁ 50% ମାନ୍ୟତା ପ୍ରଦାନ କରାଯିବା ବେଳେ 40% ମାନ୍ୟତା କୋଭିଡ଼-19 ପଜିଟିଭ ପାଇଁ ପ୍ରଦାନ କରାଯିବ ଏବଂ ଅବଶିଷ୍ଟ 10% ପ୍ରାଧାନ୍ୟ ସମାନ ଭାବେ ସମସ୍ତ ରାଜ୍ୟ ତଥା କେନ୍ଦ୍ରଶାସିତ କ୍ଷେତ୍ରମାନଙ୍କ ମଧ୍ୟରେ ବଣ୍ଟନ କରାଯିବ । ଏହି ସହାୟତା ପ୍ରବାସୀ ଶ୍ରମିକମାନଙ୍କ ସକାଶେ ରହଣି, ଖାଦ୍ୟ, ସେମାନଙ୍କର ମେଡ଼ିକାଲ ଚିକିତ୍ସା ଓ ପରିବହନ ନିମନ୍ତେ ବ୍ୟୟ କରାଯିବ । ଏହି ପାଣ୍ଠିରୁ ସିଂହ ଭାଗ ପ୍ରଦାନ କରାଯାଇଥିବା ରାଜ୍ୟଗୁଡ଼ିକ ହେଲେ, ମହାରାଷ୍ଟ୍ର , ଉତ୍ତର ପ୍ରଦେଶ , ତାମିଲ ନାଡ଼ୁ , ଗୁଜରାଟ , ଦିଲ୍ଲୀ , ପଶ୍ଚିମ ବଙ୍ଗ , ବିହାର , ମଧ୍ୟ ପ୍ରଦେଶ , ରାଜସ୍ଥାନ  ଏବଂ କର୍ଣ୍ଣାଟକ  ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗ୍ଲୋବାଲ ଇନଫ୍ରାଷ୍ଟ୍ରକଚର ଇନଭେଷ୍ଟମେଣ୍ଟ  ଏବଂ ଭାରତ ମଧ୍ୟ ପୂର୍ବ-ୟୁରୋପ ଅର୍ଥନୈତିକ କରିଡର ପାଇଁ ଭାଗିଦାରୀ କାର୍ଯ୍ୟକ୍ରମରେ ପ୍ରଧାନମନ୍ତ୍ରୀଙ୍କ ଅଭିଭାଷଣ
ମହାମହିମ
ମାନ୍ୟଗଣ୍ୟ,
ଏହି ବିଶେଷ ଆୟୋଜନରେ ଆପଣ ସମସ୍ତଙ୍କୁ ହାର୍ଦ୍ଦିକ ସ୍ବାଗତ। ମୋର ମିତ୍ର ରାଷ୍ଟ୍ରପତି ଜୋ. ବାଇଡେନଙ୍କ ସହିତ ଏହି ଆୟୋଜନରେ ସହ ଅଧ୍ୟକ୍ଷତା କରିଥିବାରୁ ମୁଁ ଆନ୍ତରିକ ଖୁସୀ ଅନୁଭବ କରୁଛି।
ଆଜି ଆମେ ସମସ୍ତେ ଗୋଟିଏ ମହତ୍ବପୂର୍ଣ୍ଣ ଐତିହାସିକ ବୁଝାମଣା ସମ୍ପନ୍ନ ହୋଇଥିବା ଦେଖୁଛୁ।
ଆଗାମୀ ସମୟରେ ଏହା ଭାରତ, ପଶ୍ଚିମ ଏସିଆ ଏବଂ ୟୁରୋପ ମଧ୍ୟରେ ଅର୍ଥନୈତିକ ଏକୀକରଣର ପ୍ରଭାବଶାଳୀ ମାଧ୍ୟମ ହେବ।
ଏହା ସମଗ୍ର ବିଶ୍ବରେ ସଂଯୋଗୀକରଣ ଏବଂ ବିକାଶକୁ ଏକୀକରଣର ଦିଗ ପ୍ରଦାନ କରିବ।
ମୁଁ,
ମହାମହିମ, ରାଷ୍ଟ୍ରପତି ବାଇଡେନ୍,
ମହାମହିମ, କ୍ରାଉନ ରାଜା ଏବଂ ପ୍ରଧାନମନ୍ତ୍ରୀ ମହମ୍ମଦ ବିନ୍ ସଲମାନ,
ମହାମହିମ, ରାଷ୍ଟ୍ରପତି ଶେଖ୍ ମହମ୍ମଦ ବିନ୍ ଜାୟଦ,
ମହାମହିମ, ରାଷ୍ଟ୍ରପତି ମାକ୍ରୋନ,
ମହାମହିମ, ଚାନ୍ସଲେର ଶେଲିଜ,
ମହାମହିମ, ପ୍ରଧାନମନ୍ତ୍ରୀ ମେଲୋନୀ, ଏବଂ
ମହାମହିମ, ରାଷ୍ଟ୍ରପତି ଓ୍ବାନ ଡର ଲେୟେନ,
ଆପଣ ସମସ୍ତଙ୍କୁ, ଏହି ପଦକ୍ଷେପ ପାଇଁ ମୁଁ ବହୁତ ବହୁତ ଶୁଭେଚ୍ଛା ଜଣାଉଛି।
ସାଥୀମାନେ,
ଦୃଢ଼ ସଂଯୋଗୀକରଣ ଏବଂ ଭିତ୍ତିଭୂମି ମାନବ ସଭ୍ୟତାର ବିକାଶର ମୂଳ ଆଧାର ଅଟେ।
ଭାରତ ଏହାର ବିକାଶ ଯାତ୍ରାରେ ଏହି ସମସ୍ତ ବିଷୟଗୁଡ଼ିକ ଉପରେ ସର୍ବୋଚ୍ଚ ପ୍ରାର୍ଥମିକତା ଦେଇଛି।
ଭୌତିକ ଭିତ୍ତିଭୂମି ସହିତ ସାମାଜିକ, ଡିଜିଟାଲ ତଥା ଅର୍ଥନୈତିକ ଭିତ୍ତିଭୂମି ଉପରେ ଅଭୂତପୂର୍ବ ପରିମାଣରେ ନିବେଶ କରାଯାଇଛି।
ଏହାଦ୍ବାରା ଏକ ବିକଶିତ ଭାରତର ମଜଭୁତ ମୂଳଦୁଆ ପଡ଼ିପାରିଛି।
ଆମେ ଗ୍ଲୋବାଲ ସାଉଥର ସେମାନଙ୍କ ଦେଶରେ ଏକ ବିଶ୍ବାସନୀୟ ଭାଗିଦାରୀ ଭାବରେ ଶକ୍ତି, ରେଲେଓ୍ବ, ପାଣି, ବୈଷୟିକ ଉଦ୍ୟାନ ଭଳି କ୍ଷେତ୍ରରେ ଭିତ୍ତିଭୂମି ପ୍ରକଳ୍ପ କାର୍ଯ୍ୟକାରୀ କରିଛୁ।
ଏହି ପ୍ରୟାସରେ ଆମେ ଆବଶ୍ୟକତା ଅନୁଯାୟୀ ଏବଂ ପାରଦର୍ଶିତା ଦୃଷ୍ଟିକୋଣ ଉପରେ ବିଶେଷ ଭାବରେ ଧ୍ୟାନ ଦିଆଯାଇଛି।
ପିଜିଆଇଆଇ ମଧ୍ୟରେ ଆମେ ଗ୍ଲୋବାଲ ସାଉଥର ଦେଶଗୁଡ଼ିକରେ ଭିତ୍ତିଭୂମିର ଅନ୍ତରକୁ କମ୍ କରିବାରେ ମହତ୍ବପୂର୍ଣ୍ଣ ଯୋଗଦାନ ଦେଇପାରିବୁ।
ସାଥୀମାନେ,
ଭାରତ ସଂଯୋଗୀକରଣକୁ ଆଞ୍ଚଳିକ ସୀମା ମଧ୍ୟରେ ମାପ କରୁନାହୁଁ।
ସମସ୍ତ ଅଞ୍ଚଳ ସହିତ ସଂଯୋଗୀକରଣକୁ ବଢ଼ାଇବା ପାଇଁ ଭାରତର ମୁଖ୍ୟ ପ୍ରାଥମିକତା ରହିଛି।
ଆମକୁ ଗ୍ରହଣ କରିବାକୁ ହେବ ଯେ ସଂଯୋଗୀକରଣ ବିଭିନ୍ନ ଦେଶଗୁଡ଼ିକ ମଧ୍ୟରେ ବ୍ୟବସାୟ ନୁହେଁ, ଉଭୟଙ୍କ ମଧ୍ୟରେ ବିଶ୍ବାସକୁ ବୃଦ୍ଧି କରିବାର ସ୍ରୋତ ଅଟେ।
ସଂଯୋଗୀକରଣର ଅଧିକାରକୁ ଅଗ୍ରାଧକାର ଦେବାବେଳେ କେତେକ ମୌଳିକ ନୀତିଗୁଡ଼ିକୁ ସୁନିଶ୍ଚିତ କରିବା ମହତ୍ବପୂର୍ଣ୍ଣ। ଯେପରି;
ଅନ୍ତର୍ଜାତୀୟ ମାନଦଣ୍ଡ, ନିୟମ ତଥା ଆଇନର ପାଳନ।
ସମସ୍ତ ଦେଶର ସାର୍ବଭୌମତ୍ବ ଏବଂ ଆଞ୍ଚଳିକ ଅଖଣ୍ଡତା ପାଇଁ ସମ୍ମାନ।
ଋଣର ବୋଝ ସ୍ଥାନରେ ଆର୍ଥିକ କାର୍ଯ୍ୟକ୍ଷମତାକୁ ପ୍ରୋତ୍ସାହିତ କରିବା।
ଏବଂ ପରିବେଶର ସମସ୍ତ ମାନଦଣ୍ଡକୁ ପାଳନ କରିବା।
ଆଜି ଯେତେବେଳେ ଆମେ ସଂଯୋଗୀକରଣର ଏତେ ବଡ଼ ପଦକ୍ଷେପ ନେଇଛୁ, ସେତେବେଳେ ଆମେ ଆଗାମୀ ପିଢ଼ିର ସ୍ବପ୍ନକୁ ବିସ୍ତାର କରିବାର ମଞ୍ଜି ବୁଣୁଛୁ।
ମୁଁ ଏହି ଐତିହାସିକ କ୍ଷଣରେ ସମସ୍ତ ନେୃତବୃନ୍ଦଙ୍କୁ ବହୁତ ବହୁତ ଶୁଭକାମନା ଜଣାଉଛି ଏବଂ ସମସ୍ତଙ୍କୁ ବହୁତ ବହୁତ ଧନ୍ୟବାଦ ଜଣାଉଛି।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସଂକ୍ରାନ୍ତରେ ସଦ୍ୟତମ ସୂଚନା
• ଆରୋଗ୍ୟଙ୍କ ସଂଖ୍ୟା ସକ୍ରିୟ ରୋଗୀଙ୍କ ସଂଖ୍ୟା ଠାରୁ ଅଧିକ ହୋଇଛି
• ଆଇସିଏମଆର ଦ୍ଵାରା 50 ଲକ୍ଷରୁ ଅଧିକ ନମୁନା ପରୀକ୍ଷଣ
• କୋଭିଡ-19 ପରିଚାଳନା ଦିଗରେ ରାଜ୍ୟଗୁଡିକୁ ସହାୟତା ଯୋଗାଇବା ପାଇଁ 6ଟି ସହରରେ କେନ୍ଦ୍ରୀୟ ଦଳ
ଗତ 24 ଘଣ୍ଟା ମଧ୍ୟରେ 5,991 କୋଭିଡ-19 ସଂକ୍ରମିତ ରୋଗୀ ଆରୋଗ୍ୟ ଲାଭ କଲେଣି । ଏହାକୁ ମିଶାଇ 1,35,205 ଜଣ ରୋଗୀ ଆରୋଗ୍ୟ ଲାଭ କରିଥିବା ବେଳେ ବର୍ତ୍ତମାନ 1,33,632 ଜଣ ସକ୍ରିୟ ରୋଗୀ ଚିକିତ୍ସିତ ହେଉଛନ୍ତି । ପ୍ରଥମଥର ପାଇଁ ମୋଟ ଆରୋଗ୍ୟ ଲାଭ କରିଥିବା ସଂଖ୍ୟା ସକ୍ରିୟ ରୋଗୀ ସଂଖ୍ୟାକୁ ଅତିକ୍ରମ କରିଛି । ବର୍ତ୍ତମାନ ଆରୋଗ୍ୟ ଲାଭ କରିଥିବା ହାର 48.88%ରେ ପହଞ୍ଚିଛି ।
ଆଇସିଏମଆର ଦ୍ୱାରା କରାଯାଇଥିବା ପରୀକ୍ଷା ସଂଖ୍ୟା 50 ଲକ୍ଷରୁ ଅଧିକ ହୋଇ ଆଜି 50,61,332ରେ ପହଞ୍ଚିଛି । ଗତ 24 ଘଣ୍ଟା ମଧ୍ୟରେ ଆଇସିଏମଆର 1,45,216ଟି ନମୁନା ପରୀକ୍ଷା କରିଛି । ସଂକ୍ରମିତ ବ୍ୟକ୍ତିଙ୍କ ମଧ୍ୟରେ ନୋଭେଲ କରୋନା ଭୂତାଣୁ ଚିହ୍ନଟ ପାଇଁ ଆଇସିଏମଆର ପରୀକ୍ଷା କ୍ଷମତାକୁ ବୃଦ୍ଧି କରିବାରେ ଲାଗିଛି । ସରକାରୀ ପରୀକ୍ଷାଗାର 590କୁ ବୃଦ୍ଧି ପାଇଥିବା ବେଳେ ଘରୋଇ ପରୀକ୍ଷାଗାର ସଂଖ୍ୟା 233କୁ ବୃଦ୍ଧି କରାଯାଇଛି  ।
ବୈଷୟିକ ସହାୟତା ତଥା ରାଜ୍ୟ ସ୍ୱାସ୍ଥ୍ୟ ବିଭାଗ ଓ ପୌରପାଳିକା ସ୍ୱାସ୍ଥ୍ୟ ଅଧିକାରୀମାନଙ୍କୁ ସହାୟତା କରିବା ଲାଗି ମୁମ୍ବାଇ, ଅହମ୍ମଦାବାଦ, ଚେନ୍ନାଇ କୋଲକାତା, ଦିଲ୍ଲୀ ଏବଂ ବେଙ୍ଗାଲୁରୁ ଭଳି 6ଟି ସହରରେ କେନ୍ଦ୍ରୀୟ ଦଳଗୁଡିକୁ ନିୟୋଜିତ କରାଯାଇଛି ।
ଏହି ଦଳ ଆସନ୍ତା ଏକ ସପ୍ତାହ ମଧ୍ୟରେ ବିଭିନ୍ନ ସହର ପରିକ୍ରମା କରି କୋଭିଡ-19 ପାଇଁ ନିଆଯାଇଥିବା ଜନସ୍ୱାସ୍ଥ୍ୟ ପଦକ୍ଷେପର ସମୀକ୍ଷା କରିବେ । ଏହି ଦଳଗୁଡିକ ରାଜ୍ୟ ସରକାରଙ୍କ ଦ୍ଵାରା ନିଆଯାଉଥିବା ବିଭିନ୍ନ କାର୍ଯ୍ୟକ୍ରମ ସମ୍ପର୍କରେ ପ୍ରତିଦିନ କେନ୍ଦ୍ର ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟକୁ ତଥ୍ୟ ପ୍ରଦାନ କରିବେ । ସେମାନେ ପରିଦର୍ଶନ ଶେଷ ପୂର୍ବରୁ ସବୁଠାରୁ ଗୁରୁତ୍ୱପୂର୍ଣ୍ଣ ବିଷୟ ତଥା ସେମାନେ ପର୍ଯ୍ୟବେକ୍ଷଣ କରିଥିବା ବିଭିନ୍ନ ସମସ୍ୟା ଓ ନିଜସ୍ୱ ମତାମତ ସମ୍ବଳିତ ତଥ୍ୟ ମନ୍ତ୍ରଣାଳୟକୁ ପ୍ରଦାନ କରିବେ ।
କୋଭିଡ-19 ସମ୍ବନ୍ଧୀୟ ବୈଷୟିକ ତଥ୍ୟ, ମାର୍ଗଦର୍ଶିକା ଓ ନିୟମାବଳୀର ସୂଚନା ପାଇଁ ନିୟମିତ ପରିଦର୍ଶନ କରନ୍ତୁ: https://www.mohfw.gov.in/ ଏବଂ @MoHFW_INDIA ।
ଏ ସମ୍ପର୍କିତ ବୈଷୟିକ ପ୍ରଶ୍ନାବଳୀ technicalquery.covid19[at]gov[dot]in ଏବଂ ncov2019[at]gov[dot]in ଏବଂ @CovidIndiaSeva କୁ ପଠାଇ ପାରିବେ ।
କୋଭିଡ-19 ଜନିତ କୌଣସି ଜିଜ୍ଞାସା ପାଇଁ ଦୟାକରି ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟର ହେଲ୍ପଲାଇନ ନଂ : + 91-11-23978046 କିମ୍ବା 1075 ରେ ସମ୍ପର୍କ କରିପାରନ୍ତି । ରାଜ୍ୟ ଓ କେନ୍ଦ୍ରଶାସିତ ଅଞ୍ଚଳର କୋଭିଡ-19 ହେଲ୍ପଲାଇନ ନମ୍ବରଗୁଡ଼ିକର ତାଲିକା ନିମ୍ନ ୱେବସାଇଟ ରେ ଉପଲବ୍ଧ ।
https://www.mohfw.gov.in/pdf/coronvavirushelplinenumber.pdf
ଔଦ୍ୟୋଗିକ ବ୍ୟାପାର ମନ୍ତ୍ରଣାଳୟ
ଆସିଏଆଇ ଇଣ୍ଡିଆ ଏବଂ ଏମଆଇସିପିଏ ମାଲେସିଆ ମଧ୍ୟରେ ଆପୋଷ ସ୍ୱୀକୃତି ବୁଝାମଣାକୁ କ୍ୟାବିନେଟ ମଞ୍ଜୁରି
ଇନଷ୍ଟିଚ୍ୟୁଟ ଅଫ ଚାଟାର୍ଡ଼ ଆକାଉଣ୍ଟାଣ୍ଟସ ଅଫ ଇଣ୍ଡିଆ  ଏବଂ ମାଲେସିଆନ ଇନଷ୍ଟିଚ୍ୟୁଟ ଅଫ ସାର୍ଟିଫାଇଡ ପବ୍ଲିକ ଆକାଉଣ୍ଟାଣ୍ଟସ  ମଧ୍ୟରେ ହୋଇଥିବା ଆପୋଷ ସ୍ୱୀକୃତି ରାଜିନାମାକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କ୍ୟାବିନେଟ ବୈଠକରେ ଅନୁମୋଦନ କରାଯାଇଛି । ଏହାଫଳରେ ଉଭୟ ଦେଶର ଯୋଗ୍ୟତା ସମ୍ପନ୍ନ ଚାଟାର୍ଡ଼ ଆକାଉଣ୍ଟାଣ୍ଟମାନେ ପାରସ୍ପରିକ ଯୋଗ୍ୟତାର ସ୍ୱୀକୃତି ଲାଭ କରିପାରିବେ । ଆଇସିଏଆଇ ଏବଂ ଏମଆଇସିପିଏ ମଧ୍ୟରେ ରାଜିନାମା ହେବା ଫଳରେ ଉଭୟ ଦେଶ ପରସ୍ପରର ଯୋଗ୍ୟତା ସମ୍ପନ୍ନ ଚାଟାର୍ଡ଼ ଆକାଉଣ୍ଟାଣ୍ଟମାନଙ୍କ ଡିଗ୍ରୀକୁ ସ୍ଵିକୃତି ପ୍ରଦାନ କରିବେ । ଏହି ପ୍ରସ୍ତାବିତ ବୁଝାମଣାପତ୍ରରେ ଚାଟାର୍ଡ଼ ଆକାଉଣ୍ଟାନସି ପରୀକ୍ଷାରେ ଉତ୍ତୀର୍ଣ୍ଣ ହୋଇଥିବା ଯୋଗ୍ୟତା ସମ୍ପନ୍ନ ଚାଟାର୍ଡ଼ ଆକାଉଣ୍ଟାଣ୍ଟମାନେ ନିଜର ପେଶାଗତ ଜ୍ଞାନ ଓ ଯୋଗ୍ୟତାର ବିନିମୟ କରିପାରିବେ ।
ପ୍ରଭାବ
ଆଇସିଏଆଇ ଏସୀୟ ପ୍ରଶାନ୍ତ ମହାସାଗରୀୟ ଅଞ୍ଚଳରେ ଥିବା ପ୍ରତିଷ୍ଠାନଗୁଡିକ ସହିତ ଦ୍ଵିପାଖିକ ସମ୍ପର୍କ ବୃଦ୍ଧି କରିବାକୁ ଚାହୁଁଥିବାରୁ ଏମଆଇସିପିଏ ସହ ଏହି ବୁଝାମଣାପତ୍ର ସ୍ଵାକ୍ଷର କରୁଛି । ଦୁଇଦେଶର ଆକାଉଣ୍ଟାନସି ପ୍ରତିଷ୍ଠାନ ଏହି ବୁଝାମଣାପତ୍ର ସ୍ଵାକ୍ଷର ହେବା ଫଳରେ ସମନ୍ଵୟ ରକ୍ଷା କରିବା ସହ ଏହି ପେଶାରେ ଦେଖାଦେଉଥିବା ବିଶ୍ଵବ୍ୟାପୀ ଆହ୍ୱାନଗୁଡ଼ିକର ମିଳିମିଶି ସମାଧାନ କରିପାରିବେ । ଏହି ଆନୁଷ୍ଠାନିକ ବ୍ୟବସ୍ଥା ଯୋଗୁଁ ଆକାଉଣ୍ଟାନସି ଭଳି ଅନେକ ସୁବିଧା ସୁଯୋଗ ସୃଷ୍ଟି ହେବ ।
ପୃଷ୍ଠଭୂମି
ଆଇସିଏଆଇ ଏକ ବୈଧାନିକ ସଂସ୍ଥା ଯାହାକି ଦି ଚାଟାର୍ଡ଼ ଆକାଉଣ୍ଟାଣ୍ଟ ଆକ୍ଟ 1949 ବଳରେ ଗଠିତ ହୋଇଛି । ଏହା ଭାରତର ଚାଟାର୍ଡ଼ ଆକାଉଣ୍ଟାଣ୍ଟମାନଙ୍କ ବୃତ୍ତିଗତ କାର୍ଯ୍ୟକୁ ନିୟନ୍ତ୍ରଣ କରିଥାଏ । ସେହିପରି ମାଲେସିଆନ ଇନଷ୍ଟିଚ୍ୟୁଟ ଅଫ ସାର୍ଟିଫାଏଡ ପବ୍ଲିକ ଆକାଉଣ୍ଟାଣ୍ଟସ ଏକ କମ୍ପାନୀ ଯାହାକି ମାଲେସିଆର କମ୍ପାନିଜ ଆକ୍ଟ 1965ର ପରିସର ଭୁକ୍ତ ହୋଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ସମ୍ବିଧାନ ସଭାର ଐତିହାସିକ ପ୍ରଥମ ବୈଠକର ୭୫ ବର୍ଷ ପୂର୍ତ୍ତି ଅବସରରେ ସମ୍ବିଧାନ ସଭାର ବିଶିଷ୍ଟ ବ୍ୟକ୍ତିମାନଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନଦ୍ର ମୋଦୀ ସମ୍ବିଧାନ ସଭାର ଐତିହାସିକ ପ୍ରଥମ ବୈଠକର ୭୫ ବର୍ଷ ପୂର୍ତ୍ତି ଅବସରରେ ସମ୍ବିଧାନ ସଭାର ବିଶିଷ୍ଟ ବ୍ୟକ୍ତିମାନଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଆଜି, ୭୫ ବର୍ଷ ପୂର୍ବେ ଆମର ସମ୍ବିଧାନ ସଭାର ପ୍ରଥମ ଥର ପାଇଁ ବୈଠକ ବସିଥିଲା । ଭାରତର ବିଭିନ୍ନ ପ୍ରାନ୍ତରୁ ଭିନ୍ନ ଭିନ୍ନ ପୃଷ୍ଠଭୂମି, ଭିନ୍ନ ଭିନ୍ନ ମତ ଏବଂ ଭିନ୍ନ ଭିନ୍ନ ମତବାଦୀମାନେ ଭାରତର ଲୋକଙ୍କୁ ଏକ ସମ୍ବିଧାନ ପ୍ରଦାନ କରିବା ଲକ୍ଷ୍ୟ ନେଇ ଗୋଟିଏ ଉଦ୍ଦେଶ୍ୟରେ ଏକାଠି ହୋଇଥିଲେ । ଏହି ମହାନ ବ୍ୟକ୍ତି ମାନଙ୍କୁ ଶ୍ରଦ୍ଧାଞ୍ଜଳି ।
ସମ୍ବିଧାନ ସଭାର ପ୍ରଥମ ବୈଠକକୁ ସଭାର ସବୁଠାରୁ ବୟୋଜେଷ୍ଠ ବ୍ୟକ୍ତି ଥିବା ଡକ୍ଟର ସଚ୍ଚିଦାନନ୍ଦ ସିହ୍ନା ପରିଚାଳନା କରିଥିଲେ ।
ଆଚାର୍ଯ୍ୟ କୃପାଳିନୀ ତାଙ୍କ ନାମକୁ ପ୍ରସ୍ତାବିତ କରିବା ସହିତ ତାଙ୍କୁ ଅଧ୍ୟକ୍ଷ ଆସନରେ ବସାଇଥିଲେ ।
ଆଜି, ଯେତେବେଳେ ଆମେ ଆମର ସମ୍ବିଧାନ ସଭାର ଐତିହାସିକ ବୈଠକର ୭୫ ବର୍ଷ ପୂରଣ କରୁଛୁ, ମୁଁ ମୋର ଯୁବ ବନ୍ଧୁମାନଙ୍କୁ ଅନୁରୋଧ କରିବି ଯେ ଏହି ଗୌରବମୟ ସମାବେଶର ପ୍ରକ୍ରିୟା ଏବଂ ଏହାର ଏକ ଅଂଶ ଥିବା ବିଶିଷ୍ଟ ବ୍ୟକ୍ତିମାନଙ୍କ ବିଷୟରେ ଅଧିକରୁ ଅଧିକ ଜାଣନ୍ତୁ । ଏହା କରିବା ଏକ ବୈଦ୍ଧିକ ସମୃଦ୍ଧ ଅନୁଭୂତି ହେବ ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କର୍ଣ୍ଣାଟକର ଧରୱାଡ ଜିଲ୍ଲା ସଡକ ଦୁର୍ଘଟଣାରେ ମୃତାହତଙ୍କ ଲାଗି ପ୍ରଧାନମନ୍ତ୍ରୀଙ୍କ ଶୋକ
କର୍ଣ୍ଣାଟକର ଧରୱାଡ ଜିଲ୍ଲାର ଏକ ସଡକ ଦୁର୍ଘଟଣାରେ ମୃତାହତ ହୋଇଥିବା ବ୍ୟକ୍ତିଙ୍କ ଲାଗି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟରେ ପ୍ରଧାନମନ୍ତ୍ରୀ କହିଛନ୍ତି, “କର୍ଣ୍ଣାଟକର ଧରୱାଡ ଜିଲ୍ଲାରେ ଘଟିଥିବା ଦୁର୍ଘଟଣାରେ ମୃତାହତଙ୍କ ପାଇଁ ମର୍ମାହତ । ଏଭଳି ଦୁଃଖଦ ମୁହୂର୍ତ୍ତରେ, ମୃତକଙ୍କ ପରିବାର ପ୍ରତି ମୋର ସମବେଦନା । ଆହତଙ୍କ ଆଶୁ ଆରୋଗ୍ୟ କାମନା କରୁଛି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହୋଲି ଶୁଭେଚ୍ଛା ପାଇଁ ବେଞ୍ଜାମିନ ନେତାନ୍ୟାହୁଙ୍କୁ ଧନ୍ୟବାଦ ଜଣାଇଲେ ପ୍ରଧାନମନ୍ତ୍ରୀ
ଇସ୍ରାଏଲ ପ୍ରଧାନମନ୍ତ୍ରୀ ମହାମହିମ ବେଞ୍ଜାମିନ ନେତାନ୍ୟାହୁଙ୍କ ହୋଲି ଶୁଭେଚ୍ଛାର ପ୍ରତ୍ୟୁତ୍ତର ଦେଇ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଟ୍ୱିଟ କରିଛନ୍ତି;
ଧନ୍ୟବାଦ ବନ୍ଧୁ, ପ୍ରଧାନମନ୍ତ୍ରୀ @netanyahu ଆପଣଙ୍କ ସ୍ୱତନ୍ତ୍ର ହୋଲି ଶୁଭେଚ୍ଛା ପାଇଁ । ସାରା ଭାରତର ଲୋକେ ଏହି ପର୍ବକୁ ବେଶ ଉଦ୍ଦୀପନାର ସହ ପାଳନ କରିଥାନ୍ତି ।
“ମୁଁ ଆପଣଙ୍କୁ ଓ ଇସ୍ରାଏଲବାସୀଙ୍କୁ ଶୁଭ ପୁରିମର ଅଭିନନ୍ଦନ ଜଣାଉଛି । ଛାଗ ସମିଚ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀଲ ଭକ୍ତି ବେଦାନ୍ତ ସ୍ୱାମୀ ପ୍ରଭୁପାଦଜୀଙ୍କ ୧୨୫ତମ ଜନ୍ମବାର୍ଷିକୀ ଅବସରରେ ପ୍ରଧାନମନ୍ତ୍ରୀ ଉନ୍ମୋଚନ କଲେ ସ୍ୱତନ୍ତ୍ର ସ୍ମାରକୀ ମୁଦ୍ରା
ଶ୍ରୀଲ ଭକ୍ତି ବେଦାନ୍ତ ସ୍ୱାମୀ ପ୍ରଭୁପାଦଜୀ ମଧ୍ୟ ଥିଲେ ଭାରତର ମହାନ୍ ଭକ୍ତ: ପ୍ରଧାନମନ୍ତ୍ରୀ
ପୃଥିବୀ ଆମଠାରୁ ଯୋଗ ଓ ଆୟୁବୈଦ ଉପରେ ଜ୍ଞାନ ଲାଭ କରୁ ଏହା ହେଉ ଆମ ସଂକଳ୍ପ: ପ୍ରଧାନମନ୍ତ୍ରୀ
ଭକ୍ତିକାଳର ସାମାଜିକ ବିପ୍ଳବ ବିନା ଭାରତର ସ୍ଥିତି ଓ ସ୍ୱରୂପ କଳନା କରିବା କଷ୍ଟକର: ପ୍ରଧାନମନ୍ତ୍ରୀ
ଶ୍ରୀଲ ଭକ୍ତିବେଦାନ୍ତ ସ୍ୱାମୀ ପ୍ରଭୁପାଦଜୀ ଭକ୍ତି ବେଦାନ୍ତକୁ ବିଶ୍ୱ ଚେତନା ସହ ସଂଯୋଗ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରୀଲ ଭକ୍ତି ବେଦାନ୍ତ ସ୍ୱାମୀ ପ୍ରଭୁପାଦଜୀଙ୍କ ୧୨୫ତମ ଜନ୍ମବାର୍ଷିକୀ ଅବସରରେ ଆଜି ଏକ ସ୍ମାରକୀ ମୁଦ୍ରା ଭିଡିଓ କନ୍ଫରେନ୍ସିଂ ଜରିଆରେ ଉନ୍ମୋଚନ କରିଛନ୍ତି । ଏଥିରେ ଅନ୍ୟମାନଙ୍କ ମଧ୍ୟରେ ସଂସ୍କୃତି, ପର୍ଯ୍ୟଟନ ଏବଂ ଉତ୍ତର ପୂର୍ବାଞ୍ଚଳ ଉନ୍ନୟନ ମନ୍ତ୍ରୀ ଶ୍ରୀ ଜି. କିଶନ ରେଡ୍ଡୀ ମଧ୍ୟ ଉପସ୍ଥିତ ଥିଲେ ।
ଏହି ଅବସରରେ ଉଦ୍ବୋଧନ ଦେଇ ପ୍ରଧାନମନ୍ତ୍ରୀ କହିଥିଲେ ଯେ ପବିତ୍ର ଜନ୍ମାଷ୍ଟମୀ ସାଙ୍ଗକୁ ଶ୍ରୀଲ ପ୍ରଭୁପାଦଜୀଙ୍କ ୧୨୫ତମ ଜନ୍ମବାର୍ଷିକୀ ଏକ ଅପୂର୍ବ ସଂଯୋଗ । ଏହା ସତ୍ତ୍ୱେ ଯେପରି ସାଧନାରେ ଖୁସି ଓ ସନ୍ତୋଷପ୍ରାପ୍ତି ଉଭୟ ହୋଇଛି । ଆଜାଦୀ କା ଅମୃତ ମହୋତ୍ସବ କାଳରେ ହିଁ ଏହା ହେଉଛି ବୋଲି ସେ କହିଥିଲେ । ସେଥିପାଇଁ ଆଜି ଶ୍ରୀଲ ପ୍ରଭୁପାଦ ସ୍ୱାମୀଙ୍କ ଲକ୍ଷ ଲକ୍ଷ ଅନୁଗାମୀ ଓ କୋଟି କୋଟି କୃଷ୍ଣ ପ୍ରେମୀ ବିଶ୍ୱବାସୀ ଏହି ଅଭିଜ୍ଞତା ସାଉଁଟୁଛନ୍ତି ବୋଲି ପ୍ରଧାନମନ୍ତ୍ରୀ କହିଥିଲେ ।
ପ୍ରଭୁପାଦ ସ୍ୱାମୀ ଭଗବାନ ଶ୍ରୀକୃଷ୍ଣଙ୍କ ପ୍ରତି ପ୍ରଗାଢ ନିଷ୍ଠାର ଅବତାରଣା କରି ପ୍ରଧାନମନ୍ତ୍ରୀ ତାଙ୍କୁ ଭାରତରେ ଜଣେ ମହାନ ଭକ୍ତଭାବେ ବିବେଚନା କରିଥିଲେ । ସେ ଦେଶର ସ୍ୱାଧୀନତା ସଂଗ୍ରାମରେ ଲଢିଥିଲେ । ଅସହଯୋଗ ଆନ୍ଦୋଳନକୁ ସମର୍ଥନ ଜଣାଇ ସେ ସ୍କଟିଶ କଲେଜରୁ ଡିପ୍ଲୋମା ଗ୍ରହଣ କରିବାକୁ ମନା କରିଦେଇଥିଲେ ବୋଲି ପ୍ରଧାନମନ୍ତ୍ରୀ କହିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ ଆମର ଯୋଗ ଓ ସିଧାସାଧା ଜୀବନ ଧାରଣ ପ୍ରଣାଳୀ ସମଗ୍ର ବିଶ୍ୱକୁ ପ୍ରସାରିତ ହୋଇଥିବାବେଳେ, ଆୟୁର୍ବେଦ ଭଳି ବିଜ୍ଞାନ ମଧ୍ୟ ବିଶ୍ୱବ୍ୟାପୀ ବେଶ୍ ଜନାଦୃତ ।
ପ୍ରଧାନମନ୍ତ୍ରୀ କହିଥିଲେ ଯେ, ଆମେ ଯେତେବେଳେ ଅନ୍ୟ ଦେଶକୁ ଯାଇଥାଏଁ ଓ ସେଠାକାର କେହି ସାକ୍ଷାତ କାଳରେ ହରେ କୃଷ୍ଣ ବୋଲି ଉଚ୍ଚାରଣ କରେ ଆମକୁ ଗର୍ବିତ ଓ ଆପଣାର ଭଳି ଲାଗେ । ଯେତେବେଳେ ମେକ ଇନ୍ ଇଣ୍ଡିଆ ସାମଗ୍ରୀ ପାଇଁ ସେହିଭଳି ସନ୍ତୋଷ ମିଳିବ ଓ ଆମେ ଇସ୍କନଠାରୁ ଅନେକ ଶିଖି ପାରିବା ବୋଲି ପ୍ରଧାନମନ୍ତ୍ରୀ କହିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ ଦାସତ୍ୱ ସମୟରେ ଭକ୍ତି ଆନ୍ଦୋଳନ ହିଁ ଭାରତୀୟ ଚେତନାକୁ ବଂଚାଇ ରଖିଥିଲା । ଆଜି ବିଦ୍ୱାନମାନେ କଳନା କରିଛନ୍ତି ଯେ ଭକ୍ତି ଯୁଗରେ ସାମାଜିକ ବିପ୍ଳବ ସଂଗଠିତ ହୋଇ ନ ଥିଲେ ଦେଶର ସ୍ଥିତି ଯେ କ’ଣ ହୋଇଥାନ୍ତା ତାହା ଅନୁମାନ ମଧ୍ୟ କରିବା ମୁସ୍କିଲ ବୋଲି କହିଥିଲେ । ପ୍ରତି ପ୍ରାଣୀକୁ ବିଶ୍ୱାସ, ସାମାଜିକ ଉଚ୍ଚନୀଚ ଭାବନା ଓ ସୁବିଧା ଅସୁବିଧାର ଉର୍ଦ୍ଧ୍ୱକୁ ନେଇ ଯୋଡିଥାଏ । ସେଭଳି କଠିନ ସମୟରେ ମଧ୍ୟ ଚୈତନ୍ୟ ମହାପ୍ରଭୁଙ୍କ ଭଳି ମହାନ୍ ସନ୍ଥ ସମାଜକୁ ଭକ୍ତିଭାବ, ବିଶ୍ୱାସ ଓ ଆତ୍ମବିଶ୍ୱାସ ଦ୍ୱାରା ଏକତାର ସୂତ୍ରରେ ବାନ୍ଧି ପାରିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ ସ୍ୱାମୀ ବିବେକା ନନ୍ଦ ଯେତେବେଳେ ବେଦାନ୍ତକୁ ପାଶ୍ଚାତ୍ୟକୁ ନେଇଯାଇଥିଲେ, ସେତେବେଳେ ଶ୍ରୀଲ ପ୍ରଭୁପାଦ ଏବଂ ଇସ୍କନ ଭକ୍ତିଯୋଗକୁ ବିଶ୍ୱାଭିମୁଖୀ କରାଇପାରିଥିଲେ । ସେ ଭକ୍ତି ବେଦାନ୍ତକୁ ବିଶ୍ୱ ଚେତନା ସହ ଯୋଡିଥିଲେ ବୋଲି ପ୍ରଧାନମନ୍ତ୍ରୀ କହିଥିଲେ ।
ପ୍ରଧାନମନ୍ତ୍ରୀ କହିଥିଲେ ଯେ ବିଶ୍ୱର ବିଭିନ୍ନ ଦେଶରେ ଶହ ଶହ ଇସ୍କନ ମନ୍ଦିର ଓ ଗୁରୁକୁଳ ଭାରତୀୟ ସଂସ୍କୃତିକୁ ଉଦ୍ଜୀବିତ ରଖିଛନ୍ତି । ଇସ୍କନ ପୃଥିବୀକୁ ଭାରତମାନେ ବିଶ୍ୱାସ, ଉତ୍ସାହ, ଆନନ୍ଦ ଓ ମାନବିକତାରେ ବିଶ୍ୱାସୀ ବୋଲି ବାର୍ତ୍ତା ଦେଇଛି । କଚ୍ଛର ଭୂମିକମ୍ପ ଓ ଉତ୍ତରାଖଣ୍ଡର ବର୍ଷାବିତ୍ପାତ ଓଡିଶା ଓ ବଙ୍ଗଳାରେ ବାତ୍ୟା ବେଳେ ଇସ୍କନର ସେବାଭାବ ଉପରେ ଶ୍ରୀ ମୋଦୀ ଆଲୋକପାତ କରିଥିଲେ । ବୈଶ୍ୱିକ ମହାମାରୀ କାଳରେ ମଧ୍ୟ ଇସ୍କନ୍ର କାର୍ଯ୍ୟ ଉପରେ ପ୍ରଧାନମନ୍ତ୍ରୀ ଆଲୋକପାତ କରିଥିଲେ ।
ରାଷ୍ଟ୍ରପତିଙ୍କ ସଚିବାଳୟ
ଭାରତୀୟ ବନ ସେବା ଏବଂ ଭାରତୀୟ ପ୍ରତିରକ୍ଷା ସମ୍ପତ୍ତି ସେବାର ଅଧିକାରୀ ରାଷ୍ଟ୍ରପତିଙ୍କ ସହ ସାକ୍ଷାତ କରିଛନ୍ତି
ଭାରତୀୟ ବନ ସେବା  ଏବଂ ଭାରତୀୟ ପ୍ରତିରକ୍ଷା ସମ୍ପତ୍ତି ସେବା ର ଅଧିକାରୀ/ ପ୍ରମୁଖ ଅଧିକାରୀମାନେ ଆଜି  ରାଷ୍ଟ୍ରପତି ଭବନରେ ଭାରତର ରାଷ୍ଟ୍ରପତି ଶ୍ରୀମତୀ ଦ୍ରୌପଦୀ ମୁର୍ମୁଙ୍କ ସହିତ ସାକ୍ଷାତ କରିଛନ୍ତି ।
ଅଧିକାରୀମାନଙ୍କୁ ସମ୍ବୋଧିତ କରିବା ଅବସରରେ ରାଷ୍ଟ୍ରପତି କହିଛନ୍ତି ଯେ ପ୍ରଶାସନିକ ସେବା ଭାବରେ ତାଙ୍କର ଯାତ୍ରା ଏପରି ସମୟରେ ଆରମ୍ଭ ହୋଇଛି, ଯେତେବେଳେ ଭାରତ ବୈଶ୍ୱିକ ସ୍ତରରେ ନେତୃତ୍ୱ ହାସଲ କରିଛି । ଭାରତ ନିଜର ସାଂସ୍କୃତିକ ସମୃଦ୍ଧି ସହିତ ନିଜର ଟେକ୍ନୋଲୋଜିର ପ୍ରଗତି ପାଇଁ ବିଶ୍ୱର ଧ୍ୟାନ ଆକର୍ଷଣ କରିଛି । ଭାରତ ବିଶ୍ୱକୁ ଦର୍ଶାଇଛି ଯେ ବୈଷୟିକ ଏବଂ ପରମ୍ପରା ସହିତ ସେ ଗତି କରିପାରିବ ।
ରାଷ୍ଟ୍ରପତି କହିଛନ୍ତି ଯେ ଏହା ଭାରତୀୟ ପ୍ରତିରକ୍ଷା ସମ୍ପତ୍ତି ସେବାର ଅଧିକାରୀମାନଙ୍କ କର୍ତ୍ତବ୍ୟ ଅଟେ ଯେ ସେମାନେ ଏହାକୁ ସୁନିଶ୍ଚିତ କରିବେ ଯେ ତାଙ୍କ ଦ୍ୱାରା ପ୍ରଦାନ କରାଯିବାକୁ ଥିବା ସେବା ଏବଂ ସୁବିଧାଗୁଡ଼ିକ ପରିବେଶ ସହିତ ଅନୁକୂଳ ଏବଂ ସୁନିଶ୍ଚିତ ହେଉ । ସେ କହିଛନ୍ତି ଯେ ବୈଷିୟକ ସୁଶାସନକୁ ସକ୍ଷମ ଏବଂ ତାହାକୁ ଡୋମେନ୍ ବିଶେଷଜ୍ଞତା ସହିତ ନିଜର ଟେକ୍ନୋଲୋଜିର କୌଶଳରେ ସୁଧାର କରିବା ଆବଶ୍ୟକ । ସେ କହିଛନ୍ତି ଯେ କ୍ୟାଣ୍ଟେନମେଣ୍ଟଗୁଡ଼ିକର ପ୍ରଭାବଶାଳୀ ପ୍ରଶାସନ ଏବଂ ସୁରକ୍ଷା ଭୂମିର ପ୍ରବନ୍ଧନ ପାଇଁ ବୈଷୟିକ ଜ୍ଞାନକୁ ଅଧିକ ମାତ୍ରାରେ ଯଥାସମ୍ଭବ ଉପଯୋଗ କରିବା ଉଚିତ।
ଭାରତୀୟ ବନ ସେବାର ଅନୁସନ୍ଧାନକାରୀମାନଙ୍କୁ ସମ୍ବୋଧିତ କରି ରାଷ୍ଟ୍ରପତି କହିଛନ୍ତି ଯେ ଭାରତର ଜଳବାୟୁ ଏବଂ ଭୌଗଳିକ ସ୍ଥିତି ଜଙ୍ଗଲ ବୃଦ୍ଧି ସହିତ ଅତି ନିକଟତର ଭାବେ ଯୋଡ଼ି ହୋଇ ରହିଛି । ଜଙ୍ଗଲ ଏବଂ ଜଙ୍ଗଲ ଜୀବଜନ୍ତୁ ଯେଉଁମାନଙ୍କୁ ଜଙ୍ଗଲ ସାହାରା ଦେଇଥାଏ, ଆମ ଦେଶର ଅମୂଲ୍ୟ ସମ୍ପଦ ଏବଂ ଐତିହ୍ୟ ଅଟେ । ସେ କହିଛନ୍ତି ଯେ ପର୍ଯ୍ୟାବରଣରେ ଅବନ୍ନତି, ଜଙ୍ଗଲ କ୍ଷେତ୍ରରେ କମ ରହିବା, ଗ୍ଲୋବାଲ ୱାର୍ମିଂ ଏବଂ ଜଳବାୟୁ ପରିବର୍ତ୍ତନରେ ବିପଦ ବୈଶ୍ୱିକ ଆଳୋଚନା ଏବଂ ଭାଗିଦାରୀ କେନ୍ଦ୍ରରେ ରହିଛି । ସେଥିପାଇଁ ପରିବେଶ ସଂରକ୍ଷଣ ଏକବିଂଶ ଶତାବ୍ଦୀ ପାଇଁ ଏକ ପ୍ରମୁଖ ଚିନ୍ତାର ବିଷୟ ହୋଇଯାଇଛି । ଭାରତରେ ବିଶ୍ୱକୁ ‘ଲାଇଫ - ଲାଇଫଷ୍ଟାଇଲ ଫର ଏନଭାୟାରମେଣ୍ଟ’ର ମନ୍ତ୍ର ଦେଇଛି । ଜଙ୍ଗଲ ସମାଧାନର ଏକ ଅଭିନ୍ନ ଅଙ୍ଗ ରହିଛି ଏବଂ ଭାରତୀୟ ବନ ସେବାର ଅନୁସନ୍ଧାନକାରୀମାନେ ସମାଧାନ ପ୍ରଦାନକାରୀଙ୍କ ମଧ୍ୟରୁ ଅନ୍ୟତମ । ସେମାନଙ୍କ ଠାରୁ ଅପେକ୍ଷା ରହିଛି ଯେ ସେମାନେ ଏହି ମନ୍ତ୍ରକୁ ବ୍ୟାବହାରିକ କ୍ରିୟାନ୍ୱୟନ ପାଇଁ ଅନେକ ପ୍ରୟାସ କରନ୍ତୁ ।
NS/MB
(Visitor Counter : 37
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପଶ୍ଚିମବଙ୍ଗରେ ଆଜି ନିର୍ଦ୍ଧାରିତ କାର୍ଯ୍ୟକ୍ରମରେ ଭିଡିଓ କନଫରେନ୍ସିଂ ମାଧ୍ୟମରେ ଯୋଗଦେବେ ପ୍ରଧାନମନ୍ତ୍ରୀ
ଆଜି ପଶ୍ଚିମବଙ୍ଗ ଗସ୍ତରେ ଆସିବାକୁ ଥିବା ପ୍ରଧାନମନ୍ତ୍ରୀ ଭିଡିଓ କନଫରେନ୍ସିଂ ମାଧ୍ୟମରେ ର୍ନିଦ୍ଧାରିତ କାର୍ଯ୍ୟକ୍ରମରେ ଯୋଗଦେବେ ।
ଏକ ଟୁଇଟରେ ପ୍ରଧାନମନ୍ତ୍ରୀଙ୍କ ଦପ୍ତର ପକ୍ଷରୁ କୁହାଯାଇଛି:
“ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଭିଡିଓ କନଫରେନ୍ସିଂମାଧ୍ୟମରେ ପଶ୍ଚିମବଙ୍ଗରେ ଆଜିର ର୍ନିଦ୍ଧାରିତ କାର୍ଯ୍ୟକ୍ରମରେ ଯୋଗଦେବେ । ଏହି କାର୍ଯ୍ୟକ୍ରମଗୁଡିକ ମଧ୍ୟରେ ପ୍ରମୁଖ ଯୋଗାଯୋଗ ସମ୍ବନ୍ଧୀୟ ପ୍ରକଳ୍ପର ଶୁଭାରମ୍ଭ ଏବଂ ଜାତୀୟ ଗଙ୍ଗା ପରିଷଦର ବୈଠକ ଅନ୍ତର୍ଭୁକ୍ତ ।”
ପ୍ରଧାନମନ୍ତ୍ରୀଙ୍କ ମା’ ଆଜି ପ୍ରତ୍ୟୁଷରେ ଅହମ୍ମଦାବାଦରେ ପରଲୋକ ଗମନ କରିଛନ୍ତି ।
HS
(
ଅର୍ଥ ମନ୍ତ୍ରଣାଳୟ
2020-21 ଆର୍ଥିକ ବର୍ଷର ଅକ୍ଟୋବର, 2020 ମାସ ସୁଦ୍ଧା ଭାରତ ସରକାରଙ୍କ ଖାତାର ମାସିକ ସମୀକ୍ଷା
2020-21 ଆର୍ଥିକ ବର୍ଷର ଅକ୍ଟୋବର, 2020 ମାସ ପର୍ଯ୍ୟନ୍ତ ଭାରତ ସରକାରଙ୍କର ମାସିକ ଖାତାକୁ ସମ୍ମିଶ୍ରଣ କରାଯାଇଛି ଏବଂ ଏହାର ରିପୋର୍ଟ ପ୍ରକାଶିତ ହୋଇଛି। ଯାହାର ପ୍ରମୁଖ ଦିଗଗୁଡ଼ିକ ନିମ୍ନରେ ଦିଆଗଲା:-
2020-21 ଆର୍ଥିକ ବର୍ଷର ଅକ୍ଟୋବର, 2020 ମାସ ସୁଦ୍ଧା ଭାରତ ସରକାର ମୋଟ 7,08,300 କୋଟି ଟଙ୍କାର ରାଜସ୍ୱ  ସଂଗ୍ରହ କରିଛନ୍ତି । ଏଥିମଧ୍ୟରୁ 5,75,697କୋଟି ଟଙ୍କା ଟିକସ ରାଜସ୍ୱ, 1,16,206 କୋଟି ଟଙ୍କା ଅଣଟିକସ ରାଜସ୍ୱ ଏବଂ 16,397 କୋଟି ଟଙ୍କା ଅଣ ଋଣ ପୁଞ୍ଜି ସଂଗ୍ରହ ରହିଛି। ଅଣ ଋଣ ପୁଞ୍ଜି ସଂଗ୍ରହରେ ଋଣ ଆଦାୟ ଏବଂ ପୁଞ୍ଜି ପ୍ରତ୍ୟାହାର  ସାମିଲ ରହିଛି।
ଭାରତ ସରକାରଙ୍କ ଦ୍ୱାରା ଏହି ଅବଧି ସୁଦ୍ଧା ଟିକସ ଅଂଶବିଶେଷ ସ୍ୱରୂପ ରାଜ୍ୟ ସରକାରମାନଙ୍କୁ 2,97,174 କୋଟି ଟଙ୍କା ହସ୍ତାନ୍ତର କରାଯାଇଛି, ଯାହାକି ଗତବର୍ଷ ତୁଳନାରେ 69,697କୋଟି ଟଙ୍କା କମ ବୋଲି ଜଣାପଡ଼ିଛି।
ଭାରତ ସରକାରଙ୍କର ମୋଟ ବ୍ୟୟ 16,61,454 କୋଟି ଟଙ୍କା ଥିଲା, ଯେଉଁଥିରୁ 14,64,099 କୋଟି ଟଙ୍କାର ରାଜସ୍ୱ ଖାତାରୁ ଏବଂ 1,97,355 କୋଟି ଟଙ୍କା ପୁଞ୍ଜି ଖାତାରୁ କରାଯାଇଛି। ମୋଟ ରାଜସ୍ୱ ବ୍ୟୟ ମଧ୍ୟରୁ 3,33,456 କୋଟି ଟଙ୍କା ସୁଧ ପରିଶୋଧ ଆକାରରେ କରାଯାଇଥିବା ବେଳେ 1,85,400 ସବସିଡି ଆକାରରେ କରାଯାଇଛି।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମନ୍ କୀ ବାତର ପ୍ରଶଂସା କରିଥିବାରୁ ବିଲ୍ ଗେଟ୍ସଙ୍କୁ ଧନ୍ୟବାଦ ଦେଲେ ପ୍ରଧାନମନ୍ତ୍ରୀ
ମନ୍ କୀ ବାତର ପ୍ରଶଂସା କରିଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବିଲ୍ ଗେଟ୍ସଙ୍କୁ ଧନ୍ୟବାଦ ଜଣାଇଛନ୍ତି ।
ପ୍ରଧାନମନ୍ତ୍ରୀ ଟୁଇଟ କରିଛନ୍ତି:
‘ମୁଁ ମୋର ବନ୍ଧୁ ବିଲ୍ ଗେଟ୍ସଙ୍କୁ ତାଙ୍କର ପ୍ରଶଂସାର ଶବ୍ଦଗୁଡ଼ିକ ପାଇଁ ଧନ୍ୟବାଦ ଦେଉଛି । ଆମ ଗ୍ରହକୁ ଅଧିକ ଉନ୍ନତ କରିବା ପାଇଁ ଭାରତର ଲୋକଙ୍କ ସାମୂହିକ ଭାବନାକୁ ମନ୍ କୀ ବାତ୍ ପ୍ରତିଫଳିତ କରୁଛି, ଯାହାକୁ ନେଇ ଗେଟ୍ସ ମଧ ଉତ୍ସାହୀ ଅଛନ୍ତି । ବିଏମଜିଏଫଇଣ୍ଡିଆ ଦ୍ୱାରା କରାଯାଇଥିବା ଅଧ୍ୟୟନରେ ଏସଡିଜି ସହ ମଜଭୁତ ସମ୍ପର୍କକୁ ରେଖାଙ୍କିତ କରୁଛି’ ।
SR
(
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସମ୍ପର୍କିତ ସଦ୍ୟତମ ସୂଚନା
ବର୍ତ୍ତମାନ ସୁଦ୍ଧା ସାରା ଦେଶରେ ମୋଟ 3 କୋଟି କରୋନା ରୋଗୀ ସୁସ୍ଥ ହୋଇଛନ୍ତି ।
ସୁସ୍ଥତା ହାର 97.22 ପ୍ରତିଶତକୁ ବୃଦ୍ଧି ପାଇଛି ।
ଗତ 24 ଘଣ୍ଟା ମଧ୍ୟରେ 39,649 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ବର୍ତ୍ତମାନ ସୁଦ୍ଧା ମୋଟ 37.73 କୋଟି ଡୋଜ ଟିକା ବିନିଯୋଗ ହୋଇସାରିଲାଣି ।
ଗତ 24 ଘଣ୍ଟା ମଧ୍ୟରେ ଭାରତର ନୂତନ କରୋନା ମାମଲା ସଂଖ୍ୟା 37,154 ରହିଛି ।
ଭାରତର ସକ୍ରିୟ କରୋନା ମାମଲା ସଂଖ୍ୟା ବର୍ତ୍ତମାନ 4,50,899 ରହିଛି ।
ସକ୍ରିୟ ମାମଲା ମୋଟ ମାମଲାର 1.46 ପ୍ରତିଶତରେ ରହିଛି ।
ସାପ୍ତାହିକ ପଜିଟିଭିଟି ହାର 5 ପ୍ରତିଶତ ତଳେ ରହିଛି, ବର୍ତ୍ତମାନ ଏହା 2.32 ପ୍ରତିଶତରେ ରହିଛି ।
ଦୈନିକ ପଜିଟିଭିଟି ହାର 2.59 ପ୍ରତିଶତରେ ରହିଛି, ଯାହା କ୍ରମାଗତ ଭାବେ 21 ଦିନ ମଧ୍ୟରେ 3 ପ୍ରତିଶତରୁ କମ୍ ରହିଛି ।
ପରୀକ୍ଷଣ କ୍ଷମତା ବହୁ ପରିମାଣରେ ବୃଦ୍ଧି ପାଇଛି – ବର୍ତ୍ତମାନ ସୁଦ୍ଧା ସମୁଦାୟ 43.23 କୋଟି ପରୀକ୍ଷା କରାଯାଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାମ୍ମୁ କାଶ୍ମୀରରେ ଆତଙ୍କବାଦୀ ଆକ୍ରମଣରେ ପ୍ରାଣ ହରାଇଥିବା ବ୍ୟକ୍ତିଙ୍କ ପାଇଁ ପ୍ରଧାନମନ୍ତ୍ରୀ ଶୋକ ପ୍ରକାଶ କରିଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଜାମ୍ମୁ କାଶ୍ମୀରରେ ହୋଇଥିବା ଆତଙ୍କବାଦୀ ଆକ୍ରମଣରେ ପ୍ରାଣ ହରାଇଥିବା ଲୋକଙ୍କ ପାଇଁ ଦୁଃଖ ପ୍ରକାଶ କରିଛନ୍ତି ଏବଂ ଏହି ଘଟଣାର ସବିଶେଷ ତଥ୍ୟ ଲୋଡିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ଟୁଇଟ୍ କରିଛି;
“ଜାମ୍ମୁ କାଶ୍ମୀରରେ ହୋଇଥିବା ଆତଙ୍କବାଦୀ ଆକ୍ରମଣ ସମ୍ପର୍କରେ ପ୍ରଧାନମନ୍ତ୍ରୀ ନରେନ୍ଦ୍ରା ମୋଦୀ ସବିଶେଷ ତଥ୍ୟ ମାଗିଛନ୍ତି । ଏହି ଆକ୍ରମଣରେ ସହିଦ ହୋଇଥିବା ସୁରକ୍ଷା କର୍ମୀଙ୍କ ପରିବାରକୁ ମଧ୍ୟ ସେ ସମବେଦନା ଜଣାଇଛନ୍ତି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜୟପ୍ରକାଶ ନାରାୟଣ ଓ ନାନାଜୀ ଦେଶମୁଖଙ୍କ ଜୟନ୍ତୀରେ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ଲୋକନାୟକ ଜୟପ୍ରକାଶ ନାରାୟଣ ଓ ନାନାଜୀ ଦେଶମୁଖଙ୍କ ଜୟନ୍ତୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜଣାଇଛନ୍ତି ।
ପ୍ରଧାନମନ୍ତ୍ରୀ କହିଛନ୍ତି, ‘ଲୋକନାୟକ ଜୟପ୍ରକାଶଙ୍କ ନିକଟରେ ତାଙ୍କ ଜୟନ୍ତୀରେ ମୁଁ ନତମସ୍ତକ ହେଉଛି । ଭାରତର ସ୍ୱାଧୀନତା ପାଇଁ ସେ ବାହାଦୂରୀର ସହ ଲଢ଼ିଥିଲେ ଏବଂ ଯେତେବେଳେ ଆମର ଗଣତାନ୍ତ୍ରିକ ପ୍ରକ୍ରିୟା ବିପଦରେ ପଡ଼ିଥିଲା ସେ ଏହାକୁ ରକ୍ଷା କରିବାକୁ ଜନଆନ୍ଦୋଳନର ନେତୃତ୍ୱ ନେଇଥିଲେ । ତାଙ୍କ ପାଇଁ ଦେଶର ସ୍ୱାର୍ଥ ଓ ଜନ କଲ୍ୟାଣ ଠାରୁ ଊର୍ଦ୍ଧ୍ଵରେ କିଛି ନଥିଲା ।
ମହାନ୍ ନାନାଜୀ ଦେଶମୁଖ ଲୋକନାୟକ ଜୟପ୍ରକାଶଙ୍କ ସଚ୍ଚା ଅନୁଗାମୀଙ୍କ ମଧ୍ୟରେ ଜଣେ । ଜୟପ୍ରକାଶଙ୍କ ଚିନ୍ତନ ଓ ନୀତିର ପ୍ରଚାର ପାଇଁ ସେ ନିରନ୍ତର ଭାବେ କାମ କରୁଥିଲେ । ଗ୍ରାମ୍ୟ ଉନ୍ନୟନ ପ୍ରତି ତାଙ୍କର କାର୍ଯ୍ୟ ଆମକୁ ଅନୁପ୍ରାଣୀତ କରିଛି । ଭାରତ ରତ୍ନ ନାନାଜୀ ଦେଶମୁଖଙ୍କୁ ତାଙ୍କ ଜୟନ୍ତୀରେ ସ୍ମରଣ କରୁଛି ।
ଲୋକନାୟକ ଜୟପ୍ରକାଶ ଏବଂ ନାନାଜୀ ଦେଶମୁଖଙ୍କ ଭଳି କିମ୍ବଦନ୍ତୀ ଏଠାରେ ଜନ୍ମ ନେଇଥିବାରୁ ଭାରତ ଗର୍ବିତ । ଜାତି ପ୍ରତି ଥିବା ସେମାନଙ୍କ ଦୃଷ୍ଟିକୋଣକୁ ସାକାର କରିବା ଲାଗି ଆମେ ଆଜିର ଦିନରେ ନିଜକୁ ଉତ୍ସର୍ଗ କରିବାର ସମୟ ଆସିଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ପାଞ୍ଚ ମାସ ପରେ ଭାରତର ଦୈନିକ ନୂତନ ମାମଲା ସର୍ବନିମ୍ନ ସ୍ତରରେ
● ମୋଟ ସକ୍ରିୟ କରୋନା ମାମଲା 3.83 ଲକ୍ଷକୁ ହ୍ରାସ, ଯାହାକି 4%ରୁ କମ୍
● ଦୈନିକ ମୃତ୍ୟୁ ସଂଖ୍ୟା ମଧ୍ୟ ହ୍ରାସ, ଦୈନିକ ମୃତ୍ୟୁ 4 ଶହରୁ କମ୍
କୋଭିଡ ବିରୋଧୀ ଲଢ଼େଇରେ ଭାରତ ଏକ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟ ହାସଲ କରିଛି । ପ୍ରାୟ ପାଞ୍ଚ ମାସ ପରେ ଦେଶରେ ପ୍ରଥମ ଥର ପାଇଁ ଗତ 24 ଘଣ୍ଟାରେ ଦୈନିକ ନୂଆ କରୋନା ମାମଲା 27 ହଜାର ରୁ ତଳକୁ ହ୍ରାସ ପାଇଛି । 2020 ମସିହା ଜୁଲାଇ 10 ତାରିଖରେ ନୂଆ ମାମଲାର ସଂଖ୍ୟା ଥିଲା 26,506 ।
ଅନ୍ୟ ଏକ ଗୁରୁତ୍ୱପୂର୍ଣ୍ଣ ମାଇଲଖୁଣ୍ଟରେ ଆଜି ଦେଶରେ ସକ୍ରିୟ କରୋନା ମାମଲା 4%ରୁ ତଳକୁ ହ୍ରାସ ପାଇଛି ।
ସକ୍ରିୟ କରୋନା ମାମଲା 3.83 ଲକ୍ଷକୁ ଖସିଆସିଛି । ଦେଶରେ ଏବେ ଥିବା ପଜିଟିଭ ମାମଲା ସଂଖ୍ୟା 3,83,866 ରହିଛି, ଯାହାକି ମୋଟ ମାମଲାର 3.96% ।
ଗତ 24 ଘଣ୍ଟା ମଧ୍ୟରେ 39,045 ଜଣ ସୁସ୍ଥ ହୋଇଛନ୍ତି । ଏହା ଦ୍ୱାରା ଗତ 24 ଘଣ୍ଟା ମଧ୍ୟରେ ସକ୍ରିୟ ମାମଲାରେ 12,863 ହ୍ରାସ ଘଟିଛି ।
ଦୈନିକ ନୂଆ ସୁସ୍ଥଙ୍କ ସଂଖ୍ୟା ପୂଆ ଆକ୍ରାନ୍ତଙ୍କ ତୁଳନାରେ ଅଧିକ ରହୁଥିବାରୁ ଦେଶରେ ସୁସ୍ଥତା ହାର 94.59%କୁ ବୃଦ୍ଧି ପାଇଛି । ମୋଟ ସୁସ୍ଥଙ୍କ ସଂଖ୍ୟା ଏବେ ରହିଛି 91,78,946 ।
ନୂଆ ସୁସ୍ଥଙ୍କ ମଧ୍ୟରୁ 76.31% ଆସିଛନ୍ତି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ।
ମହାରାଷ୍ଟ୍ରରେ ଗତ 24 ଘଣ୍ଟା ମଧ୍ୟରେ ସର୍ବାଧିକ 7,345 ଜଣ ସୁସ୍ଥ ହୋଇଛନ୍ତି । ଏହା ପଛକୁ କେରଳରେ 4705 ଏବଂ ଦିଲ୍ଲୀରେ 3818 ଜଣ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟାର ନୂଆ କରୋନା ମାମଲା ମଧ୍ୟରୁ 72.50% ଆସିଛନ୍ତି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ।
ଗତ 24 ଘଣ୍ଟାରେ କେରଳରେ ସର୍ବାଧିକ 3272 ଜଣ ଆକ୍ରାନ୍ତ ହୋଇଛନ୍ତି । ମହାରାଷ୍ଟ୍ରରେ 3075 ଏବଂ ପଶ୍ଚିମବଙ୍ଗରେ 2214 ଜଣ ଆକ୍ରାନ୍ତ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ ଦେଶରେ 385 ଜଣଙ୍କ ମୃତ୍ୟୁ ହୋଇଥିବା ବେଳେ ଏଥିରୁ 75.58% ମୃତ୍ୟୁ ହୋଇଛି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ । ଦିଲ୍ଲୀରେ ଏହାର 16.36%, ଅର୍ଥାତ୍ 63 ଜଣଙ୍କ ମୃତ୍ୟୁ ହୋଇଛି । ପଶ୍ଚିମବଙ୍ଗରେ 48 ଏବଂ ମହାରାଷ୍ଟ୍ରରେ 40 ଜଣଙ୍କ ମୃତ୍ୟୁ ହୋଇଛି ।
ଦେଶରେ ଏବେ ଦୈନିକ କରୋନା ମୃତ୍ୟୁ ସଂଖ୍ୟାରେ ଦ୍ରୁତ ଗତିରେ ହ୍ରାସ ପାଉଛି । ଗତ 24 ଘଣ୍ଟା ମଧ୍ୟରେ 4 ଶହରୁ କମ୍ ମୃତ୍ୟୁ ହୋଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଫ୍ରାନ୍ସର ରାଷ୍ଟ୍ରପତି ମାନ୍ୟବର ଇମାନୁଏଲ୍ ମାକ୍ରନ୍ ଓ ପ୍ରଧାନମନ୍ତ୍ରୀଙ୍କ ମଧ୍ୟରେ ଟେଲିଫୋନ୍ ମାଧ୍ୟମରେ ଆଲୋଚନା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି ଫ୍ରାନ୍ସ ରାଷ୍ଟ୍ରପତି ମାନ୍ୟବର ଇମାନୁଏଲ୍ ମାକ୍ରୋନ୍ଙ୍କ ସହ ଟେଲିଫୋନ୍ ବାର୍ତ୍ତାଳାପ କରିଛନ୍ତି ।
ଫ୍ରାନ୍ସରେ ଦେଖା ଦେଇଥିବା ମରୁଡ଼ି ଏବଂ ଜଙ୍ଗଲରେ ଘଟିଥିବା ଅଗ୍ନିକାଣ୍ଡ ପାଇଁ ପ୍ରଧାନମନ୍ତ୍ରୀ ରାଷ୍ଟ୍ରପତି ମାକ୍ରୋନଙ୍କ ନିକଟରେ ନିଜର ଏକତା ଜଣାଇଛନ୍ତି ।
ନେତାମାନେ ପ୍ରତିରକ୍ଷା ସହଯୋଗ ପ୍ରକଳ୍ପ ଏବଂ ବେସାମରିକ ଆଣବିକ ଶକ୍ତି କ୍ଷେତ୍ରରେ ସହଯୋଗର ସହିତ ଚାଲିଥିବା ଦ୍ୱିପାକ୍ଷିକ ପଦକ୍ଷେପଗୁଡିକର ସମୀକ୍ଷା କରିଛନ୍ତି ।
ବିଶ୍ୱର ଖାଦ୍ୟ ନିରାପତ୍ତା ସହିତ ଜଡିତ ଗୁରୁତ୍ୱପୂର୍ଣ୍ଣ ଭୌଗୋଳିକ ଆହ୍ୱାନ ଉପରେ ମଧ୍ୟ ସେମାନେ ଆଲୋଚନା କରିଥିଲେ ।
ଦୁଇ ବର୍ଷ ମଧ୍ୟରେ ଭାରତ-ଫ୍ରାନ୍ସ ରଣନନୀତିକ ସହଯୋଗ ହାସଲ କରିଥିବା ଗଭୀରତା ଏବଂ ଶକ୍ତି ଉପରେ ଦୁଇ ନେତା ସନ୍ତୋଷ ବ୍ୟକ୍ତ କରିଛନ୍ତି ଏବଂ ସହଯୋଗର ନୂତନ କ୍ଷେତ୍ର ସହ ସମ୍ପର୍କକୁ ବିସ୍ତାର କରିବା ପାଇଁ ମିଳିତ ଭାବରେ କାର୍ଯ୍ୟ ଜାରି ରଖିବାକୁ ସହମତ ହୋଇଛନ୍ତି ।
HS
(